
	Številka: IPP 007-128/2025/108

	Ljubljana, 6. 11. 2026

	EVA: 2025-2030-0044

	
GENERALNI SEKRETARIAT VLADE REPUBLIKE SLOVENIJE
gp.gs@gov.si


	ZADEVA: Predlog sklepa Vlade Republike Slovenije v zvezi s pripravo Predloga Zakona o upravljanju začasno zavarovanega premoženja – predlog za obravnavo


	1. Predlog sklepov vlade:

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na svoji … seji … sprejela naslednji 


SKLEP


1. Vlada Republike Slovenije se je seznanila z Informacijo v zvezi s pripravo Predloga Zakona o upravljanju začasno zavarovanega premoženja. 

2. Vlada Republike Slovenije nalaga Ministrstvu za pravosodje, da pri pripravi normativnih rešitev glede organa za upravljanje začasno zavarovanega premoženja in za razpolaganje z odvzetim premoženjem v kazenskem postopku ter v postopku odvzema premoženja nezakonitega izvora, upošteva izhodišča iz 2.3 točke Informacije tako, da bo te naloge opravljal nov organ v sestavi Ministrstva za pravosodje. 


                                                                       mag. Janja Garvas
                                                                       generalna sekretarka

Sklep prejmejo:
· Ministrstvo za pravosodje,
· Ministrstvo za notranje zadeve in javno upravo,
· Ministrstvo za finance,
· Služba Vlade Republike Slovenije za zakonodajo.

	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	/  

	3.a Osebe, odgovorne za strokovno pripravo in usklajenost gradiva:

	· mag. Nina Koželj, generalna direktorica Direktorata za kaznovalno pravo in človekove pravice, Ministrstvo za pravosodje,
· Peter Pavlin, vodja Sektorja za kaznovalno pravo in človekove pravice, Ministrstvo za pravosodje,
· mag. Aleksandra Spasojevič, sekretarka v Sektorju za kaznovalno pravo in človekove pravice, Ministrstvo za pravosodje.

	3.b Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	V predlaganem gradivu je predstavljena Informacija v zvezi s pripravo predloga Zakona o upravljanju začasno zavarovanega premoženja, ki vključuje pregled obstoječega stanja, aktivnosti v preteklih manadatih Vlade RS, cilje bodoče zakonske ureditve in izhodišča za poglavitne vsebinske rešitve ter predlog umestitve centralnega organa za hrambo in upravljanje začasno zavarovanega in odvzetega premoženja v okvir novega organa v sestavi Ministrstva za pravosodje. 


	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
/



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
/

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
/

II.b Manjkajoče pravice porabe bodo zagotovljene s prerazporeditvijo:
/

II.c Načrtovana nadomestitev zmanjšanih prihodkov in povečanih odhodkov proračuna:
        /


	7.b Predstavitev ocene finančnih posledic pod 40.000 EUR:
/

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.
	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani: /

Bistveni predlogi in pripombe, ki niso bili upoštevani: /

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Gradivo je bilo posredovano v strokovno usklajevanje:
Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) sodelovanje javnosti pri sprejemu predloga sklepa ni potrebno.

	10. Pri pripravi gradiva so bile upoštevane zahteve iz Resolucije o normativni dejavnosti:
	NE

	11. Gradivo je uvrščeno v delovni program vlade:
	NE

	
                                                           Mihael ZUPANČIČ
                                                                   minister




Priloge:
· predlog sklepa Vlade RS,
· Informacija v zvezi s pripravo Predloga Zakona o upravljanju začasno zavarovanega premoženja. 


Datum:
Številka:

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na svoji … seji … sprejela naslednji 


SKLEP

1. Vlada Republike Slovenije se je seznanila z Informacijo v zvezi s pripravo Predloga Zakona o upravljanju začasno zavarovanega premoženja. 

2. Vlada Republike Slovenije nalaga Ministrstvu za pravosodje, da pri pripravi normativnih rešitev glede organa za upravljanje začasno zavarovanega premoženja in za razpolaganje z odvzetim premoženjem v kazenskem postopku ter v postopku odvzema premoženja nezakonitega izvora, upošteva izhodišča iz 2.3 točke Informacije tako, da bo te naloge opravljal nov organ v sestavi Ministrstva za pravosodje. 



                                                                       mag. Janja Garvas
                                                                       generalna sekretarka

Sklep prejmejo:
· Ministrstvo za pravosodje,
· Ministrstvo za notranje zadeve in javno upravo,
· Ministrstvo za finance,
· Služba Vlade Republike Slovenije za zakonodajo.



INFORMACIJA V ZVEZI S PRIPRAVO PREDLOGA ZAKONA O UPRAVLJANJU ZAČASNO ZAVAROVANEGA PREMOŽENJA 


1. OCENA STANJA IN RAZLOGI ZA SPREJEM PREDLOGA ZAKONA

1.1 Uvodno

Nezakonito pridobivanje premoženja in njegova nadaljnja uporaba ima obsežne in škodljive posledice za družbo, gospodarstvo in pravni sistem. Nezakonito pridobljeno premoženje spodkopava gospodarsko stabilnost in se porablja za osebne koristi tistih, ki delujejo izven zakonskih okvirov, kar zmanjšuje učinkovitost javne porabe ter odvrača investitorje, ki ne želijo poslovati v okolju, kjer vladajo neenakopravni pogoji in korupcija. Nezakonito pridobljeno premoženje krepi organizirani kriminal in korupcijo, kar slabi zaupanje v pravno državo, povečuje socialno neenakost, vse to pa vodi do povečanega splošnega nezadovoljstva v družbi.

Z odvzemom nezakonitega premoženja zmanjšujemo moč kriminalnih združb, onemogočamo nadaljnjo kriminalno dejavnost in krepimo pravno državo. Odvzem premoženja je več kot le kaznovanje, je izraz odgovorne in pravične družbe, ki ne dopušča, da bi posamezniki izkoriščali pravni sistem v lastno korist in na škodo drugih. Z učinkovito politiko odvzema nezakonito pridobljenega premoženja se krepi varnost, pravičnost in zaupanje v delovanje pravne države.
Pravičnost v družbi pa ni dosežena le s kazensko obsodbo, temveč tudi z učinkovitim vračanjem nezakonito pridobljenega premoženja v zakonite tokove. Takšna »družbena ponovna uporaba« premoženja prispeva k povečanju družbene ozaveščenosti, da se kriminal ne izplača in da lahko odvzeto premoženje postane tudi pomemben vir financiranja za krepitev pregona korupcije, gospodarskega in organiziranega kriminala.

Zato je v Sloveniji nujno vzpostaviti jasen, strukturiran in centraliziran sistem upravljanja začasno zavarovanega in odvzetega nezakonitega premoženja - sistem, ki bo omogočal (stroškovno) učinkovito upravljanje tega premoženja – sistem, ki bo prispeval k povečanju prihodka države iz naslova odvzetega nezakonitega premoženja in k povečanju obsega redistribucije tega premoženja, in seveda kot tak pomenil znatno okrepitev učinkovitosti pravne države. 

1.2 Pregled obstoječega stanja

Zakon o kazenskem postopku[footnoteRef:2] in na njegovi podlagi sprejeta Uredba o postopku upravljanja z zaseženimi predmeti, premoženjem in varščinami[footnoteRef:3], določata naslednje pristojnosti za hrambo in upravljanje: [2:  Uradni list RS, št. 176/21 – uradno prečiščeno besedilo, 96/22 – odl. US, 2/23 – odl. US, 89/23 – odl. US, 53/24, 93/25 – ZNUZJV in 10/26 – ZKOM; ZKP.]  [3:  Uradni list RS, št. 22/02, 110/02 – ZDT-B, 8/07, 48/07 in 102/12.] 

· predmete hrani sodišče, če uredba za posamezne vrste ne določa drugače;
· blago, ki je prišlo izven Evropske unije hrani Finančna uprava RS;
· sodišče lahko odredi hrambo in upravljanje s predmeti pri izvršiteljih, ki so vpisani v Register pooblaščenih izvršiteljev;
· sodišče lahko odredi hrambo in upravljanje tudi pri zunanjem izvajalcu (gospodarska družba ali samostojni podjetnik posameznik), ki je izbran po pravilih, ki veljajo za postopek javnega naročanja;
· prepovedane droge hrani Ministrstvo za notranje zadeve in javno upravo (v nadaljnjem besedilu: MNZJU) - Policija v skladu z Uredbo o načinu ravnanja z zaseženimi in odvzetimi prepovedanimi drogami[footnoteRef:4]; [4:  Uradni list RS, št. 48/07 in 63/09.] 

· orožje, strelivo in eksplozivna sredstva hranijo Ministrstvo za notranje zadeve in javno upravo, Policija ali Ministrstvo za obrambo;
· do pet kosov vojaškega orožja ali opreme ter do 1000 kosov vojaškega streliva hrani MNZJU, večje količine oziroma večje kose pa Ministrstvo za obrambo;
· motorna in druga vozila, ki se vpisujejo v register neposestnih zastavnih pravic hranijo Finančna uprava RS, MNZJU, Policija, in Ministrstvo za obrambo, glede na odredbo sodišča na predlog organa, ki je izvedel ali predlagal zaseg;
· zasežena ali odvzeta denarna sredstva evro, ameriški dolar, švicarski frank in britanski funt se nakažejo na podračun Republike Slovenije za sodne depozite pri Upravi Republike Slovenije za javna plačila, katerega imetnik je pristojno sodišče (sredstva upravlja Ministrstvo za finance v skladu s predpisi, ki določajo upravljanje likvidnosti sistema enotnega zakladniškega računa; 
· zasežena in odvzeta denarna sredstva v drugih konvertibilnih valutah se nakažejo na posebni namenski transakcijski račun Republike Slovenije za sodne depozite pri Banki Slovenije (sredstva upravlja Ministrstvo za finance kot sredstva proračuna RS).

Zakon o odvzemu premoženja nezakonitega izvora[footnoteRef:5] in na njegovi podlagi sprejeta Uredba o postopkih hrambe, upravljanja in prodaje premoženja nezakonitega izvora[footnoteRef:6], določata naslednje pristojnosti za hrambo in upravljanje:  [5:  Uradni list RS, št. 91/11, 25/14, 53/18 – odl. US, 40/25 in 100/25 – ZS-1; ZOPNI.]  [6:  Uradni list RS, št. 43/12.] 

· lastniške vrednostne papirje oziroma poslovne deleže v gospodarskih družbah hrani, upravlja in prodaja Slovenski državni holding d.d.;
· drugo finančno premoženje hrani, upravlja in prodaja Ministrstvo za finance;
· premičnine hrani, upravlja in prodaja Finančna uprava RS;
· kmetijska zemljišča, kmetije in gozdove hrani, upravlja in prodaja Sklad kmetijskih zemljišč in gozdov RS;
· druge nepremičnine hrani, upravlja in prodaja MNZJU;
· če ni določenega drugega organa za izvrševanje, je določena pristojnost Finančne uprave RS.

Ureditev hrambe in upravljanja zaseženega, začasno zavarovanega in odvzetega premoženja v kazenskem postopku se razlikuje od ureditve v postopku odvzema premoženja nezakonitega izvora, v obeh postopkih so različno in razpršeno urejene tudi pristojnosti za hrambo in upravljanje. Pristojnosti za hrambo in upravljanje sledijo pristojnostim posameznih (državnih) organov, določenimi z matičnimi predpisi. Ureditev upravljanja začasno zavarovanega oziroma odvzetega premoženja v kazenskem postopku in postopku odvzema premoženja nezakonitega izvora se je v letih njenega izvajanja izkazala (tudi z vidika stroškov za državni proračun) za neučinkovito. 

Centralizacija podatkov je na zakonski ravni izpeljana le s centralno evidenco, za vodenje katere je pristojna Finančna uprava RS in ki združuje evidence pristojnih organov za hrambo in upravljanje po ZOPNI in na njegovi podlagi izdana Uredba o evidencah na področju odvzema premoženja nezakonitega izvora[footnoteRef:7]). Ker Finančna uprava RS s strani s strani državnih organov, ki so v skladu z 37. členom ZOPNI pristojni za upravljanje posamezne vrste premoženja, ne prejema podatkov o začasno zavarovanem ali odvzetem premoženju, centralna evidenca začasno zavarovanega in odvzetega premoženja, kot jo predvideva ZOPNI, dejansko ne obstaja.  [7:  Uradni list RS, št. 24/12 in 43/12.] 


Centralizacija podatkov je na zakonski ravni deloma določena tudi v 206. členu Zakona o državnem tožilstvu[footnoteRef:8], ki določa, da Strokovno informacijski center pri Vrhovnem državnem tožilstvu RS vodi centralno evidenco vseh zadev, v katerih je predlagano oziroma odrejeno začasno zavarovanje, zaseg ali odvzem predmetov in premoženjske koristi, pridobljene s kaznivim dejanjem ali zaradi njega, ter premoženja nezakonitega izvora (vsebino evidence natančneje določa 55. člen Državnotožilskega reda[footnoteRef:9]).  [8:  Uradni list RS, št. 58/11, 21/12 – ZDU-1F, 47/12, 15/13 – ZODPol, 47/13 – ZDU-1G, 48/13 – ZSKZDČEU-1, 19/15, 23/17 – ZSSve, 36/19, 139/20, 54/21, 105/22 – ZZNŠPP, 57/25 – ZF, 100/25 in 1568/26 – ZSOKOK ; ZDT-1.]  [9:  Uradni list RS, št. 7/12, 29/12, 45/16, 64/19, 191/20, 125/21, 204/21, 54/23 in 244/26.] 


Zaradi neobstoja pravnih podlag, ki bi nalagale centralizirano zbiranje natančnejših podatkov o predmetih in premoženju, ki so predmet zasega oziroma začasnih zavarovanj in odvzemov, ter nekompatibilnosti zbranih podatkov vseh deležnikov, ni mogoče (celovito) oceniti, koliko predmetov oziroma premoženja je predmet zasega in začasnega zavarovanja, koliko se ga vrne, proda, uniči, podari, kolikšna je njegova vrednost in višina dejanskih stroškov upravljanja (z izjemo stroškov iz naslove hrambe pri zunanjih pogodbenih izvajalcih in pooblaščenih izvršiteljih). Nekateri podatki so dostopni zgolj s fizičnim vpogledom v spise  ali pa so podatki, pridobljeni iz evidenc pomanjkljivi in nepopolni, med evidencami, ki jih vodijo posamezni organi, pa niso vzpostavljene povezave. Možnosti za analizo podatkov posameznih organov, pristojnih za hrambo in upravljanje začasno zavarovanega, začasno odvzetega in odvzetega premoženja so omejene, saj vsak organ vodi svojo evidenco z lastnim zajemom podatkov, prilagojenim njegovemu načinu dela.

Upoštevaje vse aktualne postopke, v katerih je odrejen in še veljaven ukrep začasnega zavarovanja zahtevka za odvzem premoženjske koristi, začasnega zavarovanja odvzema premoženja nezakonitega izvora in začasnega odvzema premoženja nezakonitega izvora (torej postopki začasnega zavarovanja po ZKP in ZOPNI skupaj), izhaja, da je na dan 31. 12. 2025 skupna ocenjena vrednost premoženja, ki je bilo predmet začasnih zavarovanj, znašala 54.912.548,00 EUR, skupna višina premoženjske koristi, v zvezi s katero so bila odrejena začasna zavarovanja, pa 151.917.181,00 EUR.

Bistvene pomanjkljivosti aktualne ureditve:
· obremenitev ključnih deležnikov v kazenskem postopku in postopku odvzema premoženja nezakonitega izvora (policija, državna tožilstva in sodišča) z nalogami upravljanja premoženja (zgolj zaradi dejstva, da je premoženje začasno zavarovano ali odvzeto v kazenskem postopku), ki ne terjajo specifičnega kazenskopravnega znanja; 
· pomanjkljiva komunikacija med pristojnimi organi, kar ima za posledico izostanek (pravočasne) odločitve o nadaljnjem ravnanju (vmesna prodaja, uničenje…) z zaseženimi predmeti ali z drugim začasno zavarovanim premoženjem, kadar so za to podani pogoji, zamude pri prenosu premoženja v last države, potem ko je bilo dokončno odvzeto ali pri njegovi vrnitvi upravičencem; 
· umanjkanje celovitega pregleda nad začasno zavarovanim in odvzetim premoženjem, zlasti pa pregleda nad dejansko odvzetim premoženjem, ki predstavlja prihodek državnega proračuna;
· visoki stroški hrambe pri pogodbenih izvajalcih in pooblaščenih izvršiteljih (v letu 2024 so znašali 2.108.025,45 EUR, v letu 2025 (na dan 1. 9. 2025) pa že 1.478.443,54 EUR); 
· večje tveganje za nastanek odškodninske odgovornosti države iz naslova neustrezne hrambe in upravljanja začasno zavarovanega premoženja.

V Sloveniji decentralizirana ureditev upravljanja začasno zavarovanega in odvzetega nezakonitega premoženja z nesistemsko povezanimi razpršenimi pristojnostmi in odgovornostmi za upravljanje posameznih vrst premoženja, kar se kaže tudi v umanjkanju centralne evidence začasno zavarovanega in odvzetega premoženja, ki je predpogoj za učinkovito upravljanje s tem premoženjem, je bila zaradi njene neučinkovitosti vse od leta 2009 dalje deležna kritik in v posledici številnih strokovnih obravnav na medresorski ravni v smeri njenega izboljšanja (glej točko 1.3), nenazadnje tudi kritik Odbora strokovnjakov Sveta Evrope za ocenjevanje ukrepov za preprečevanje pranja denarja in financiranje terorizma (MONEYVAL) v okviru petega (2017) in šestega kroga (2025) ocenjevanja. Slednji namreč opozarja na odsotnost organa, ki bi upravljal z zaseženim in začasno zavarovanim premoženjem in na pomanjkljive statistične podatke. 

Pomen učinkovitega upravljanja nezakonitega premoženja je bil prepoznan na ravni Evropske unije, nazadnje s sprejemom Direktive (EU) 2024/1260 z dne 24. aprila 2024 o povrnitvi in odvzemu premoženja (v nadaljnjem besedilu: Direktiva 2024/1260/EU), ki jo je v nacionalne pravne rede – torej tudi v pravni red Republike Slovenije – treba prenesti do 23. novembra 2026. Direktiva v delu, ki se nanaša na upravljanje premoženja državam članicam med drugim narekuje ustanovitev vsaj enega urada za upravljanje sredstev, ki bo opravljal naloge neposrednega upravljanja začasno zavarovanega in odvzetega premoženja ter (čezmejnega) sodelovanja z drugimi pristojnimi organi, in sicer kot edini organ ali kot podporni organ decentraliziranim akterjem, pri čemer morajo biti v obeh primerih organi specializirani za upravljanje in vzpostavitev centralnega registra ali več registrov premoženja z določenim minimalnim naborom podatkov in dostope do registra. 

1.3 Aktivnosti v preteklih mandatih Vlade RS

1.3.1 Celostna normativna ureditev upravljanja začasno zavarovanega in odvzetega premoženja je bila predmet razprave že od 2009 dalje, vendar ni pripeljala do želenega rezultata. V letih 2009 in 2010 je delovala medresorska delovna skupina za ustanovitev urada za odvzem premoženjske koristi, vendar so bila njena priporočila zavrnjena.

1.3.2 Vlada RS je 5. 3. 2015 ustanovila medresorsko delovno skupino za pripravo ukrepov za bolj učinkovito hrambo in upravljanje z zaseženim premoženjem po ZKP in ZOPNI. 

[bookmark: _Hlk93556872]Medresorska delovna skupina je proučila veljavno ureditev področja po ZKP, Kazenskem zakoniku[footnoteRef:10] in ZOPNI. Pripravljen je bil primerjalno-pravni pregled ureditev in praktičnih rešitev v zvezi z uradi za iskanje premoženja ter uradi za hrambo in upravljanje premoženja v državah članicah EU. Na podlagi navedenih analiz je medresorska delovna skupina predlagala možnosti bodoče ureditve hrambe in upravljanja. Glede na razpršenost pristojnosti za hrambo in upravljanje ter različno ureditev tega področja v ZKP in ZOPNI, je medresorska delovna skupina kot možnosti za izboljšave in predvsem za boljšo učinkovitost ureditve predlagala izenačitev ureditve hrambe in upravljanja v ZKP in ZOPNI ter centralizacijo hrambe in upravljanja pri enem organu (urad za upravljanje premoženja).  [10:  Uradni list RS, št. 50/12 – uradno prečiščeno besedilo, 54/15, 6/16 – popr., 38/16, 27/17, 23/20, 91/20, 95/21, 186/21, 105/22 – ZZNŠPP, 16/23, 107/24 – odl. US in 1564/26; KZ-1.] 


Na ravni medresorske delovne skupine ni bilo doseženo soglasje glede umestitve novega organa za upravljanje (v okvir Vrhovnega državnega tožilstva RS, Policije ali Finančne uprave RS), zato se je njeno delo zaključilo s končnim poročilom Vladi RS. 

1.3.3 Vlada RS se je 28. 7. 2016 seznanila s končnim poročilom medresorske delovne skupine in Ministrstvu za pravosodje naložila, da na podlagi končnega poročila v nadaljnjem usklajevanju določi najustreznejšo obliko in umestitev centralnega organa za hrambo in upravljanje ter oblikuje in ji najkasneje do 1. 7. 2017 predlaga ustrezne spremembe predpisov. 

Ministrstvo za pravosodje je pripravilo osnutek predloga Uredbe o postopkih hrambe, upravljanja in prodaje zaseženih predmetov, premoženja in varščin v predkazenskem in kazenskem postopku ter premoženja nezakonitega izvora, ki je obsegal rešitve v smeri poenotenja ureditve hrambe in upravljanja po ZKP in ZOPNI s predlogom, da se pri Vrhovnem državnem tožilstvu RS ustanovi nov oddelek kot centralni organ za hrambo in upravljanje z omejenimi pristojnostmi in z ohranitvijo dejanske hrambe ter upravljanja pri dosedanjih izvajalcih. Predlog uredbe zaradi odstopa takratne Vlade RS ni bil obravnavan. 

1.3.4 Vlada RS se je 24. 2. 2022 seznanila s poročilom Ministrstva za pravosodje o problematiki odkrivanja, začasnega zavarovanja in odvzema nezakonito pridobljenega premoženja ter hrambe in upravljanja začasno zavarovanega in odvzetega nezakonito pridobljenega premoženja po KZ-1, ZKP in ZOPNI ter Ministrstvu za pravosodje naložila, da v sodelovanju z drugimi pristojnimi organi in organizacijami pripravi konkretne podlage za ustanovitev funkcionalno samostojnega organa ali dveh funkcionalno samostojnih organov s pristojnostmi na področju odkrivanja, začasnega zavarovanja in odvzema nezakonito pridobljenega premoženja ter na področju hrambe in upravljanja začasno zavarovanega in odvzetega nezakonito pridobljenega premoženja po KZ-1, ZKP in ZOPNI.

[bookmark: _Hlk188352097]1.3.5 Ministrstvo za pravosodje je konec leta 2023 imenovalo medresorsko delovno skupino za pripravo predloga prenove ureditve sistema začasnega zavarovanja, odvzema ter hrambe in upravljanja z zaseženim premoženjem po ZKP in ZOPNI. Medresorska delovna skupina je 17.1. 2025 pripravila poročilo, ki je obsegalo:
· pregled obstoječega stanja na področju iskanja in identifikacije premoženja, hrambe in upravljanja zaseženih predmetov, začasno zavarovanega in odvzetega premoženja ter upravljanja z evidencami, vključno s prikazom (mednarodnih) izhodišč za izboljšanje ureditve;
· predlog umestitve urada za odvzem premoženjske koristi (ARO) znotraj novega oddelka na Vrhovnem državnem tožilstvu RS in urada za upravljanje premoženja (AMO) z ustanovitvijo funkcionalno samostojnega organa v okviru novega državnega organa, z orisom kadrovskih in materialnih potreb, tehničnih rešitev, preliminarno oceno finančnih posledic in koristi, ki jih bo država imela z vzpostavitvijo sistema; 
· pregled pravne ureditve in
· vsebinska izhodišča »de lege ferenda« ureditve, ki so sledila zahtevam iz Direktive 2024/1260/EU in Resolucije o nacionalnem programu preprečevanja in zatiranja kriminalitete za obdobje 2024–2028[footnoteRef:11]. [11:  Uradni list RS, št. 38/24.] 


1.3.6 Vlada RS se je 27. 2. 2025 seznanila s Poročilom medresorske delovne skupine in Ministrstvu za pravosodje naložila:
· da v sodelovanju z drugimi pristojnimi organi, na podlagi izhodišč iz zgoraj navedenega poročila pripravi normativne rešitve za vzpostavitev celovitega organizacijskega in funkcionalnega okvira za izvajanje nalog na področju odvzema premoženjske koristi, pridobljene s kaznivim dejanjem ali zaradi njega, in premoženja nezakonitega izvora ter hrambe in upravljanja zavarovanega in odvzetega premoženja in 
· da glede vzpostavitve centralnega organa za hrambo in upravljanje začasno zavarovanega in odvzetega premoženja, opravi dodatna usklajevanja in analizo možnih nosilcev omenjenih nalog (z izjemo policije, državnih tožilstev in sodišč), pri čemer naj upošteva izhodišča iz Poročila medresorske delovne skupine z dne 17. 1. 2025 in zasleduje stroškovno učinkovite rešitve. 

1.3.7 Ministrstvo za pravosodje je 30. 4. 2025 pripravilo dodatno Analizo možnih nosilcev za izvajanje nalog centralnega organa za hrambo in upravljanje zavarovanega in odvzetega premoženja, ki je obsegala:
· pregled veljavne ureditve hrambe in upravljanja zaseženega, začasno zavarovanega in odvzetega premoženja, vključno z zahtevami iz Direktive 2024/1260/EU; 
· stališča zaprošenih (državnih) organov glede možnosti vzpostavitve centralnega organa v okviru njihovega organa, 
· predlog rešitve z ustanovitvijo (a) (državnega) organa kot posrednega proračunskega uporabnika (agencija ali javni zavod) ali neposrednega proračunskega uporabnika z alternativno možnostjo (b) določitve centralnega organa izmed dosedanjih pristojnih organov za hrambo in upravljanje (z izjemo policije, državnih tožilstev in sodišč) oziroma možnostjo (c) določitve organa, ki bi zagotavljal podporo (decentraliziranim) deležnikom pristojnim za hrambo in upravljanje in
· prikaz stroškov za posamezno varianto. 

1.3.8. Vlada RS se je 22. 5. 2025 seznanila z zgoraj navedeno analizo ter na predlog takratnega ministra za finance sprejela ustni dogovor, da bo naloge centralnega organa opravljala Finančna uprava RS. Upoštevaje navedena izhodišča je Ministrstvo za pravosodje 20. 8. 2025 osnutek zakonskega gradiva posredovalo v javno obravnavo, strokovno in medresorsko usklajevanje, 5. 3. 2026 pa v ponovno strokovno in medresorsko usklajevanje. Ker ni bil dosežen strokovni, v nadaljevanju pa tudi politični konsenz glede pristojnosti centralnega organa za upravljanje, je priprava predloga Zakona o upravljanju začasno zavarovanega premoženja (EVA: 2025-2030-0044) po več nizih neuspešnih usklajevanj v mesecu aprilu 2026 dejansko zastala.


2. CILJI BODOČE ZAKONSKE UREDITVE IN IZHODIŠČA ZA POGLAVITNE REŠITVE 

2.1 Cilj bodoče zakonske ureditve je na sistemski ravni zagotoviti upravljanje začasno zavarovanega in odvzetega premoženja, kar bo na ravni države: 
· prispevalo k povečanju dejanske učinkovitosti odvzema premoženjske koristi in premoženja nezakonitega izvora, 
· razbremenilo z delom deležnike v kazenskem postopku in v postopku odvzema premoženja nezakonitega izvora z opravili v segmentu upravljanja začasno odvzetega premoženja in s tem povezanimi stroški, ki bremenijo državni proračun, 
· vodilo k zmanjšanju obsega odškodninske odgovornosti države iz naslova neustrezne hrambe in upravljanja začasno zavarovanega premoženja ter 
· prispevalo k povečanju prihodka države iz naslova odvzetega premoženja in obsega redistribucije odvzetega premoženja.

Z načrtovano zakonsko ureditvijo bi se na enoten način uredilo upravljanje začasno zavarovanega premoženja in razpolaganje z odvzetim premoženjem v kazenskem postopku ter v postopku odvzema premoženja nezakonitega izvora, pri čemer je za namen učinkovitega upravljanja oziroma razpolaganja z navedenim premoženjem ključnega pomena tudi vzpostavitev centralnega organa za izvajanje navedenih nalog ter centralne evidence začasno zavarovanega in odvzetega premoženja.

2.2 Začasno zavarovano premoženje, ki bi bilo predmet upravljanja, bi obsegalo predmete ali premoženje, ki v kazenskem postopku ali v zvezi z njim služi za začasno zavarovanje zahtevka za odvzem premoženjske koristi oziroma premoženja v vrednosti premoženjske koristi (premoženjska korist), predmete ali premoženje, ki so bili v kazenskem postopku dani kot varščina, zasežene predmete (predmeti, ki so bili zaseženi v predkazenskem ali kazenskem postopku ali v zvezi z njim in sumljive stvari ali izkupiček od prodane sumljive stvari po določbah ZKP), začasno zavarovano in začasno odvzeto premoženje po določbah ZOPNI. 

Odvzeto premoženje, ki bi bilo predmet razpolaganja, pa bi obsegalo pravnomočno odvzeto premoženjsko korist in varščino po določbah ZKP, pravnomočno odvzete predmete v kazenskem postopku ali v zvezi z njim, sumljive stvari ali izkupiček od prodane sumljive stvari, ki po določbah ZKP postane last RS, in pravnomočno odvzeto premoženje nezakonitega izvora po določbah ZOPNI.
Upravljanje bi pomenilo ohranjanje vrednosti začasno zavarovanega premoženja, kadar je to glede na naravo stvari mogoče, sorazmerno s stroški upravljanja, ki obsega hrambo, vmesno prodajo, podaritev v javno korist, uničenje ali druge oblike upravljanja začasno zavarovanega premoženja določene z relevantnimi predpisi, ki določajo posebnosti upravljanja in razpolaganja posameznih vrst premoženja, medtem ko bi razpolaganje pomenilo prodajo in z drugimi predpisi določene oblike ravnanje z odvzetim premoženjem ali uničenje odvzetega premoženja. 

Ker je namen načrtovane zakonske ureditve poenotiti oziroma na enem mestu urediti upravljanje začasno zavarovanega premoženja in razpolaganja z odvzetim premoženjem v kazenskem postopku terv postopku odvzema premoženja nezakonitega izvora, ob upoštevanju specifik, ki veljajo za posamezne vrste premoženja, bi bilo na zakonski ravni smotrno določiti tudi sklic na smiselno uporabo relevantnih predpisov, ki določajo posebnosti upravljanja in razpolaganja posameznih vrst premoženja, s čimer bi se izognili ponavljanju v predpisih (kar posledično vpliva na obseg predpisa) in nastanku morebitne pravne praznine, in sicer:
· Zakona o slovenskem državnem holdingu[footnoteRef:12] in Zakona o izvajanju Uredbe (EU) o trgih kriptosredstev[footnoteRef:13] za upravljanje in razpolaganje z drugim finančnim premoženjem (terjatve, dolžniški vrednostni papirji, delnice, deleži na kapitalu pravnih oseb, druge naložbe v pravne osebe in drugi finančni instrumenti ter kriptosredstva),  [12:  Uradni list RS, št. 25/14 in 140/22.]  [13:  Uradni list RS, št. 95/24 in 10/26 – ZdZEETD.] 

· Zakona o javnih financah[footnoteRef:14] za upravljanje gotovinskih in negotovinskih denarnih sredstev,  [14:  Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23, 24/25 – ZFisP-1, 39/25, 85/25 – ZPJS in 112/25.] 

· Zakona o Skladu kmetijskih zemljišč in gozdov Republike Slovenije[footnoteRef:15] ter Zakona o kmetijskih zemljiščih[footnoteRef:16] za kmetijska zemljišča in kmetije,  [15:  Uradni list RS, št. 19/10 – uradno prečiščeno besedilo, 56/10 – ORZSKZ16, 14/15 – ZUUJFO, 9/16 – ZGGLRS in 36/21 – ZZIRDKG.]  [16:  Uradni list RS, št. 71/11 – uradno prečiščeno besedilo, 58/12, 27/16, 27/17 – ZKme-1D, 79/17, 44/22, 78/23 – ZUNPEOVE in 100/25.] 

· Zakona o gospodarjenju z gozdovi v lasti Republike Slovenije[footnoteRef:17] in Zakona o gozdovih[footnoteRef:18] za gozdove,  [17:  Uradni list RS, št. 9/16, 36/21 – ZZIRDKG in 140/22 – ZSDH-1A.]  [18:  Uradni list RS, št. 30/93, 56/99 – ZON, 67/02, 110/02 – ZGO-1, 115/06 – ORZG40, 110/07, 106/10, 63/13, 101/13 – ZDavNepr, 17/14, 22/14 – odl. US, 24/15, 9/16 – ZGGLRS, 77/16, 78/23 – ZUNPEOVE in 85/25; ZG.] 

· Zakona o stvarnem premoženju države in samoupravnih lokalnih skupnosti[footnoteRef:19] za ostale nepremičnine,  [19:  Uradni list RS, št. 11/18, 79/18 in 78/23 – ZORR.] 

· Pomorskega zakonika[footnoteRef:20] v delu, ki se nanaša na prodajo ladje v postopku izvršbe (za ladje), [20:  Uradni list RS, št. 62/16 – uradno prečiščeno besedilo, 41/17, 21/18 – ZNOrg, 31/18 – ZPVZRZECEP, 18/21, 21/21 – popr. in 76/23.] 

· Zakona o proizvodnji in prometu s prepovedanimi drogami[footnoteRef:21] za prepovedane droge,  [21:  Uradni list RS, št. 108/99, 44/00, 2/04 – ZZdrI-A in 47/04 – ZdZPZ.] 

· Zakona o orožju[footnoteRef:22] za orožje in [22:  Uradni list RS, št. 23/05 – uradno prečiščeno besedilo, 85/09, 125/21, 105/22 – ZZNŠPP in 104/25.] 

· Zakona o izvršbi in zavarovanju[footnoteRef:23] v delu, ki se nanaša na prodajo stvari za ostale premičnine.  [23:  Uradni list RS, št. 3/07 – uradno prečiščeno besedilo, 93/07, 37/08 – ZST-1, 45/08 – ZArbit, 28/09, 51/10, 26/11, 17/13 – odl. US, 45/14 – odl. US, 53/14, 58/14 – odl. US, 54/15, 76/15 – odl. US, 11/18, 53/19 – odl. US, 66/19 – ZDavP-2M, 23/20 – SPZ-B, 36/21, 81/22 – odl. US, 81/22 – odl. US in 100/25 – ZS-1.] 


2.3 Ker je namen bodoče zakonske ureditve vzpostaviti centraliziran model upravljanja in razpolaganja s premoženjem s posameznimi elementi decentralizacije, bi bilo treba temu primerno določiti pristojnosti centralnega organa za upravljanje in razpolaganje s premoženjem (v nadaljnjem besedilu: Centralni organ). Glede na do sedaj izoblikovana izhodišča bi Centralni organ lahko izvajal naslednje naloge:
a) upravljanje začasno zavarovanega premoženja in razpolaganje z odvzetim premoženjem v kazenskem postopku ter v postopku odvzema premoženja nezakonitega izvora s posamičnimi odstopi, ki izhajajo iz naslova specifike posameznih vrst premoženja in pristojnosti obstoječih institucij:
· upravljanje začasno zavarovanih prepovedanih drog, orožja, streliva in eksplozivnih sredstev, ki narekuje ustrezno infrastrukturo in specializirana znanja s katerimi MNZJU in Ministrstvo za obrambo že razpolagata, bi ostalo v pristojnosti navedenih ministrstev;
· za upravljanje in razpolaganje z drugim finančnim premoženjem bi se glede na načelo koncentriranega upravljanja kapitalskih naložb države in obstoječo ureditev v ZOPNI določila pristojnost Slovenskega državnega holdinga d.d.; 
· ker je bila družba Slovenski državni gozdovi d.o.o. ustanovljena z namenom gospodarjenja z državnimi gozdovi, ki ima tudi vso potrebno infrastrukturo in strokovno znanje, bi bila navedena družba pristojna za upravljanje začasno zavarovanih in odvzetih gozdov; 
b) svetovanje, zagotavljanje strokovne pomoči in podpore pristojnemu nacionalnemu organu za odvzem premoženjske koristi in drugim pristojnim nacionalnim organom na področju iskanja in sledenja premoženja, začasnega zavarovanja ter odvzema premoženja; 
c) sodelovanje s pristojnim nacionalnim organom za odvzem premoženjske koristi, z drugimi pristojnimi nacionalnimi organi na področju iskanja in sledenja premoženja, začasnega zavarovanja ter odvzema premoženja, in z drugimi organi, pristojnimi za upravljanja premoženja; 
d) izvedba specializiranih usposabljanj in izmenjava dobrih praks s pristojnimi organi v drugih državah članicah Evropske unije, s področja upravljanja premoženja;
e) priprava pobud in drugih strokovnih gradiv za sprejem in izvajanje predpisov;
f) statistično poročanje Evropski komisiji;
g) opravljanje nalog pristojnega organa in kontaktne točke v skladu s prvim in drugim odstavkom 32. člena Direktive 2024/1260/EU;
h) mednarodno sodelovanje, vključno s sklepanjem sporazumov o delitvi stroškov v zvezi z izvrševanjem odredb o začasnem zavarovanju in odvzemu premoženja ter sporazumov o delitvi premoženja in sodelovanje s pristojnimi tujimi organi na področju iskanja in sledenja premoženja, začasnega zavarovanja ter odvzema premoženja, s področja upravljanja premoženja;
i) priprava nacionalne strategije na področju začasnega zavarovanja in odvzema premoženja ter upravljanja z navedenim premoženjem ter spremljanje izvajanja navedene strategije ter;
j) upravljanje centralne evidence začasno zavarovanega in odvzetega premoženja.

2.4 V zakonu bi se določila dolžnost obveščanja Centralnega organa (smiselno tudi drugega organa, pristojnega za upravljanje) s strani deležnikov v (pred)kazenskem postopku in v postopku odvzema premoženja nezakonitega izvora še pred izdajo odločbe o začasnem zavarovanju premoženja, kadar to upravičuje narava premoženja, zlasti njegova visoka vrednost ali dejstvo, da so za njegovo upravljanje potrebni specifični pogoji ali specifična znanja. Namen tovrstnega (predhodnega) obveščanja je, da se na podlagi ocene Centralnega organa, že v predhodni fazi oceni stroške in morebitne posebnosti upravljanja premoženja, ki bi v konkretnem postopku lahko bil predmet začasnega zavarovanja. Ker predhodno obveščanje že v fazi načrtovanih ukrepov policije in državnega tožilstva z vidika varovanja podatkov in taktike dela lahko ogrozi uspešnost tekočega (pred)kazenskega postopka, bi bilo treba posebej poudariti, da obseg obveščanja ne sme škodovati interesom konkretnega postopka po določbah ZKP oziroma ZOPNI. Z namenom učinkovitega in usklajenega delovanja večih organov, pristojnih za upravljanje, v konkretnih primerih, bi bil Centralni organ vstopna točka za prejem obvestila in koordinator aktivnosti za pripravo skupne ocene.

Centralni organ (smiselno tudi drug organ, pristojen za upravljanje), bi ocenjeval vrednost premoženja po tem, ko bi prevzel začasno zavarovano premoženje v upravljanje in v nadaljevanju za potrebe sprejema morebitne odločitve o vmesni prodaji, podaritvi v javno korist, uničenju in drugih oblikah upravljanja ter po izdaji odločbe o odvzemu ali vrnitvi premoženja. V primeru specifičnega premoženja bi bilo mogoče pridobiti strokovna mnenja in cenitev izvedencev ter cenilcev. 

Predvideno je, da se stroški upravljanja začasno zavarovanega premoženja in razpolaganja z odvzetim premoženjem izplačajo iz sredstev organa, pristojnega za upravljanje. V nadaljevanju pa se glede na ureditev o stroških postopka v ZKP in ZOPNI s sodno odločbo obseg stroškov zaračuna glede na izid kazenskega postopka oziroma postopka odvzema premoženja nezakonitega izvora.

Centralni organ (smiselno tudi drug organ, pristojen za upravljanje) bi v primeru, če se vrednost začasno zavarovanega premoženja nesorazmerno zmanjšuje ali če z upravljanjem nastajajo nesorazmerni stroški glede na tržno vrednost premoženja, pristojnemu državnemu tožilcu brez odlašanja posredoval pobudo za vmesno prodajo, podaritev v javno korist, uničenje ali drugo obliko upravljanja. Zasledujoč načelo hitrega postopanja bi državni tožilec v petih dneh po prejemu pobude posredoval predlog sodišču, v primeru, če se državni tožilec s pobudo ne bi strinjal (ker bi bilo v nasprotju z interesi uspešne izvedbe konkretnega postopka), pa bi o tem obvestil pobudnika. Predlog bi vselej podal državni tožilec na podlagi predhodne pobude organa, pristojnega za upravljanje, končno odločitev, upoštevajoč mnenje lastnika premoženja in imetnika drugih pravic na premoženju, pa bi sprejelo sodišče v kazenskem postopku oziroma v postopku odvzema premoženja nezakonitega izvora. Z namenom hitrega postopanja bi se določil petnajstdnevni rok za sprejem sodniške odločitve kot tudi odločitve o vloženi pritožbi. 

S predvideno umestitvijo vmesne prodaje pred ostalimi oblikami upravljanja, se poudarja širši domet prodaje s katerim se varuje premoženjski položaj države oziroma oškodovanca in tudi lastnika začasno zavarovanega premoženja, medtem ko se z ostalimi oblikami upravljanja preprečuje naraščanje stroškov upravljanja začasno zavarovanega premoženja.

V primeru omejenih prostorskih kapacitet Centralnega organa kot pristojnega za hrambo premičnega premoženja (z izjemo orožja in prepovedanih drog), ali če bi šlo za upravljanje premičnega premoženja, ki narekuje posebno znanje ali posebne pogoje za hrambo, s katerimi Centralni organ ne bi razpolagal (npr. predmeti zgodovinske, arheološke, etnografske, kulturne in umetniške vrednosti, živi osebki prostoživečih živalskih vrst, kadavri živali…), bi se izjemoma določila možnost prenosa premičnega premoženja v hrambo državnim organom, nosilcem javnih pooblastil, pooblaščenim izvršiteljem in gospodarskim družbam. 

Pristojnost Centralnega organa bi se glede zaseženih in v nadaljevanju odvzetih predmetov nanašala na sumljive stvari iz ZKP, predmete, katerih hramba presega prostorske kapacitete državnih organov, ki so zasegli ali odvzeli predmet (npr. motorna in druga vozila, kolesa, laboratorij in oprema za izdelavo prepovedanih drog), gotovinska sredstva, zasežena kot individualno določen predmet, gotovinska sredstva, v katerih se ne vodi enotni zakladniški račun ter na zasežene predmete, ki zaradi svoje specifične narave ali zaradi ohranjanja njihove vrednosti narekujejo upravljanje s strani Centralnega organa. Ostale zasežene predmete (npr. manjši zaseženi predmeti kot so ključi, plačilne in druge kartice, listinska dokumentacija, zasežena oblačila, obutev, nož, ki je bil uporabljen za izvršitev kaznivega dejanja, biološke sledi) bi tako kot doslej upravljalo sodišče, oziroma državno tožilstvo do izročitve sodišču, ne glede na to ali se hranijo pri policiji, državnemu tožilstvu ali sodišču. 

Glede na možnosti različnih vsebinskih odločitev, ki se nanašajo na upravljanje začasno zavarovanega premoženja in na nadaljnje razpolaganje z odvzetim premoženjem, bi se na zakonski ravni določile tudi pristojnosti za izvrševanje odločb o začasnem zavarovanju premoženja, upravljanju začasno zavarovanega premoženja in o odvzemu premoženja:
· [bookmark: _Hlk205801257]zaznambo odločbe o začasnem zavarovanju, odločbe o odvzemu premoženja ter odločbe o izbrisu pravic in bremen bi izvršil po uradni dolžnosti na podlagi odločitve pristojnega sodišča organ, ki vodi javno knjigo, register ali evidenco,
· odločbo o upravljanju začasno zavarovanega premoženja, odločbo o vrnitvi začasno zavarovanega premoženja, odločbo o prodaji odvzetega premoženja in odločbo o uničenju odvzetega premoženja bi izvršil organ, ki upravlja začasno zavarovano premoženje ali razpolaga z odvzetim premoženjem. 

V zakonu bi bilo treba določiti podlago za vzpostavitev informatizirane centralne evidence začasno zavarovanega in odvzetega premoženja za namen učinkovitega upravljanja začasno zavarovanega premoženja in razpolaganja z odvzetim premoženjem ter statističnega poročanja Evropski komisiji. Centralna evidenca premoženja bi vsebovala zlasti podatke o:
· o lastniku in imetniku drugih pravic na premoženju, ki je predmet začasnega zavarovanja oziroma odvzema; 
· o premoženju, ki je predmet začasnega zavarovanja oziroma odvzema;
· o upravljanju začasno zavarovanega premoženja; 
· o izvršitvi (sodnih) odločb in
· o načinu razpolaganja z odvzetim premoženjem.

Upravljanje centralne evidence premoženja bi bilo v pristojnosti Centralnega organa, pri čemer bi bilo treba določiti tudi pristojnosti Centralnega organa in drugih organov za vpisovanje podatkov v evidenco, obseg dostopa do podatkov v evidenci ter rok hrambe podatkov. 

Na zakonski ravni bi bilo treba določiti obseg in časovni okvir za statistično poročanje Evropski komisiji, pri čemer bi bil obseg zahtevanih statističnih podatkov vključen tudi v vsebino zgoraj navedene centralne evidence premoženja, tako da vodenje dodatnih podatkov zgolj za potrebe statističnega poročanja ne blo predvideno. 

Za zagotovitev usklajenega ukrepanja vseh pristojnih organov bo treba določiti podlago za sprejem nacionalne strategije na področju začasnega zavarovanja in odvzema premoženja ter upravljanja z navedenim premoženjem, kar je tudi zahteva iz Direktive 2024/1260/EU. Strategijo bi sprejela Vlada RS za obdobje petih let, pri čemer bi pripravo strategije koordiniral Centralni organ v sodelovanju z drugimi organi, pristojnimi za upravljanje posamezne vrste premoženja, policijo, državnim tožilstvom, sodiščem in drugimi relevantnimi deležniki. 

Na zakonski ravni bo treba določiti tudi pooblastilo za izdajo podzakonskega predpisa, ki bo natančneje predpisal način upravljanja začasno zavarovanega premoženja in vsebine, ki se nanašajo na informacijski sistem centralne evidence premoženja.


3. PREDLOG UMESTITVE CENTRALNEGA ORGANA 

3.1 Na ravni deležnikov, ki so po veljavni ureditvi vpeti v hrambo in upravljanje posameznih vrst premoženja, ne obstaja pripravljenost za prevzem vloge Centralnega organa. Zadržanost za prevzem nove vloge ne preseneča, saj so bili tovrstni poskusi organizacijskega umeščanja, ki segajo v obdobje zadnjih 15 let, že v medresorskih delovnih skupinah preteklih vlad, neuspešni. 
Predviden obseg nalog, ki naj bi jih Centralni organ opravljal, narekuje sistemsko poglobljeno poznavanje specializiranega strokovnega področja in razvojno delovanje z namenom nadaljnjega izboljševanja učinkovitosti in kakovosti upravljanja začasno zavarovanega in odvzetega premoženja. 

Iz navedenih razlogov Ministrstvo za pravosodje predlaga, da se Centralni organ umesti v okvir novega organa v sestavi Ministrstva za pravosodje. 

3.2 S predlagano umestitvijo se zagotavlja izvajanje nalog strokovne pomoči pri upravljanju za organ v sestavi (upravljanje kadrovskih, finančnih, informacijskih in drugih virov) na strani obstoječih služb Ministrstva za pravosodje, s čimer se sledi optimizaciji obstoječih kadrovskih virov.

Iz prvotnih preliminarnih ocen stroškov delovanja Centralnega organa izhajajo naslednji stroški:
a) plače z regresom za 23 javnih uslužbencev v višini 1.100.000,00 EUR letno;
b) poslovni prostori (najemnina za 750 m2 površine opremljenih prostorov, brez stroškov fizičnega varovanja, štiri parkirna mesta in obratovalni stroški) v višini 229.800,00 EUR letno;
c) prostori za hrambo (šest pogodb o skladiščenju blaga, vsaka za vsaj 500 palet, na območju Maribora, Novega mesta, Kopra, Kranja in dve za območje Ljubljane) v višini 600.000,00 EUR letno;
d) službena vozila (dve osebni in dve kombinirani vozili) v višini 98.385,00 EUR;
e) multifunkcijske naprave in skenerji za glavno pisarno v višini 13.600,00 EUR;
f) fiksna in mobilna telefonija za 23 javnih uslužbencev v višini 9.800,00 EUR letno;
g) nakup računalniške opreme za 23 javnih uslužbencev v višini 64.000,00 EUR letno;
h) razvoj in vzdrževanje centralne evidence začasno zavarovanega in odvzetega premoženja ter nadgradnja obstoječih in drugih IT rešitev v višini 1.200.000,00 EUR. 

Predlagano je, da se kadrovski viri za potrebe delovanja novega organa v sestavi zagotovijo v okviru obstoječih kadrovskih kapacitet v javnem sektorju, prostorski pogoji za delovanje organa pa znotraj obstoječega nepremičninskega fonda države v procesu načrtovane prostorske optimizacije javne uprave, kar izključuje potrebo po dodatnih tržnih najemih. Vzpostavitev in vzdrževanje centralne evidence začasno zavarovanega in odvzetega premoženja bo zasnovana kot sodobna medsektorska rešitev. Sistem bo omogočal varno, transparentno in integrirano izmenjavo podatkov med vsemi institucijami in udeleženci, ki sodelujejo v postopkih upravljanja. Zato bi bilo smotrno, da se vzpostavitev in razvoj centralne evidence zagotovi v okviru Direktorata za informatiko MNZJU, s čimer bi se dosegle pomembne sinergije in optimizacija državne IT infrastrukture.

Upoštevaje zgoraj navedeno bi (optimizirani) stroški vzpostavitve novega organa v sestavi znašali 785.785,00 EUR (zbir stroškovnih postavk iz c) do g) točke). Glede na višino stroškov hrambe in upravljanja začasno zavarovanega in odvzetega premoženja po določbah ZKP in ZOPN ter zaseženih in odvzetih predmetov v kazenskem postopku ali v zvezi z njim, iz naslova hrambe in upravljanja pri pooblaščenih izvršiteljih oziroma zunanjih pogodbenih izvajalcih (za leto 2024 so znašali 2.108.025,45 EUR, v letu 2025 (na dan 1. 9. 2025) pa že 1.478.443,54 EUR, pri čemer se glede na čas trajanja postopkov, stroški hrambe akumulirajo in so posledično iz leta v leto višji), bi načrtovane zakonske rešitve v prvem letu delovanja predstavljale prihranek za državni proračun v višini 1.322.240,45 EUR, v nadaljnjih letih pa bi bili prihranki še višji, tudi iz naslova učinkovitega razpolaganja države s pravnomočno odvzetim premoženjem v kazenskih postopkih in postopkih odvzema premoženja nezakonitega izvora.
Ker je v interesu države, da obravnavano materijo uredi čim hitreje in s čim manj stroški (tudi v luči visokih denarnih kazni zaradi nepravočasnega in neustreznega prenosa Direktive 2024/1260/EU v slovenski pravni red), je smotrno doseči politični konsenz, da vlogo Centralnega organa prevzame nov organ v sestavi Ministrstva za pravosodje ter da se v čim krajšem času sprejme predlog Zakona o upravljanju začasno zavarovanega premoženja, ki je v pripravi na Ministrstvu za pravosodje. 

